KOMMISSIONENS FORORDNING (EF) Nr. 2791/95 af 1. december 1995 om ændring af forordning (EF) nr. 2402/95 om åbning af forebyggende destillation som omhandlet i artikel 38 i forordning (EØF) nr. 822/87 for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 38, stk. 5, og

ud fra følgende betragtninger:

I Kommissionens forordning (EØF) nr. 2721/88 (3), senest ændret ved forordning (EØF) nr. 2181/91 (4), er der fastsat bestemmelser for frivillig destillation som omhandlet i artikel 38, 41 og 42 i forordning (EØF) nr. 822/87; for klarhedens og nøjagtighedens skyld bør visse bestemmelser i nævnte forordning overtages;

ved Kommissionens forordning (EF) nr. 2402/95 (5) blev der indledt en forebyggende destillation som omhandlet i artikel 38 i forordning (EØF) nr. 822/87 for produktionsåret 1995/96; for at lette de nationale administrationers administrative arbejde bør fristen for indgivelse af destillationskontrakten forlænges til den frist, der er fastsat for indgivelse af høst- og produktionsanmeldelser, der skal fremlægges i henhold til Kommissionens forordning (EØF) nr. 3929/87 af 17. december 1987 om høst-, produktions- og beholdningsanmeldelser i vinsektoren (6), senest ændret ved forordning (EF) nr. 1991/94 (7);

i betragtning af de begrænsede lagre i begyndelsen af produktionsåret i forhold til andre perioder og den forventede høstsituation er det hensigtsmæssigt at tilpasse visse bestående bestemmelser med henblik på at opnå den størst mulige forebyggende destillation af vin; fristerne bør derfor forlænges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 2402/95 foretages følgende ændringer:

1) I stk. 1:

- tredje afsnit, ændres datoen »den 30. november 1995« til »den 27. december 1995«

- femte afsnit, ændres datoen »den 8. december 1995« til »den 17. januar 1996«

- sjette afsnit, ændres datoerne »den 15. december 1995« og »den 15. januar 1996« henholdsvis til »den 22. januar 1996« og »den 12. februar 1996«.

2) I stk. 2 ændres datoen »den 15. marts 1996« til »den 15. maj 1996«.

3) I stk. 3 indsættes følgende punktum i slutningen af andet afsnit:

»Hvis leveringen i forbindelse med en kontrakt eller en destillationserklæring foretages senest fem arbejdsdage efter den fastsatte frist, frigives sikkerheden dog halvt.«

4) Stk. 5 affattes således:

»5. Bestemmelserne i forordning (EØF) nr. 2721/88 anvendes, medmindre andet er fastsat i følgende bestemmelser:

a) Efter indgivelsen af kontrakten eller erklæringen foretages der ingen ændring af de forpligtede mængder i opadgående retning. De maksimumshektarer, der skal tages i betragtning, er de hektarer, der er anført i produktionsanmeldelsen for den fremstillede vin.

b) For Grækenland beregnes det areal, der skal anvendes ved beregningen af den mængde bordvin eller vin, der er egnet til fremstilling af bordvin, som producenterne kan lade destillere, ved at dividere den mængde, der er anført som vin i kolonnen »bordvin« i den indgivne produktionsanmeldelse, med 57.

c) Stk. 1 og 4 i artikel 6 anvendes ikke.

d) Uanset artikel 6, stk. 5, begrænses den minimumsmængde vin, der skal destilleres, til 5 hl for de tyske og østrigske producenter.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. december 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 241 af 1. 9. 1988, s. 88.

(4) EFT nr. L 202 af 25. 7. 1991, s. 16.

(5) EFT nr. L 246 af 13. 10. 1995, s. 8.

(6) EFT nr. L 369 af 29. 12. 1987, s. 59.

(7) EFT nr. L 200 af 3. 8. 1994, s. 10.